Ήταν ο Χριστόφορος Κολόμβος Έλληνας;
η θεωρία του Σ. Κανούτα παρουσιασμένη απ' τον Τζ. Μαρκέτο
Αυτή την εβδομάδα γιορτάστηκε στις ΗΠΑ η Ημέρα τουΧριστόφορου Κολόμβου, του τολμηρού και αινιγνατικού αυτού εξερευνητή που το1492 ανακάλυψε το Νέο Κόσμο. Υπάρχουνδιάφορες θεωρίες για την καταγωγή του Χριστόφορου Κολόμβου με επικρατέστερηαυτή που τον θέλει να κατάγεται από φτωχή οικογένεια της Γένοβας. Πρόσφατα όμως, εδώ στην Ουάσιγκτον, έναςΕλληνο-Αμερικανός μελετητής της ιστορίας του Κολόμβου παρουσίασε μια ακόμη, ελάχισταγνωστή μέχρι σήμερα, θεωρία βασισμένη σε μελέτη των αρχών του 20ου αιώνα. Ο Τζιμ Μαρκέτος, δικηγόρος και πρόεδρος τουΑμερικανο-Ελληνικού Ινστιτούτου, εδώ στην Ουάσιγκτον, παρουσίασε το βιβλίο τουΚωνσταντινοπολίτη συγγραφέα, διανοούμενου και ιστορικού, Σεραφίμ Κανούτα, μετίτλο «Χριστόφορος Κολόμβος: Ένας Έλληνας Ευγενής». Ο Σεραφίμ Κανούτας μετανάστευσε στις ΗΠΑ το 1905 καιμερικά χρόνια αργότερα ασχολήθηκε με το θέμα του Κολόμβου, οπότε και έγραψε το σχετικό βιβλίο. Έγραψε επίσης σειράάλλων βιβλίων με θέμα την Ελληνο-Αμερικανική κοινότητα. Σύμφωνα με πολλούς μελετητές και βιογράφους τουΧριστόφορου Κολόμβου ο εξερευνητής του 15ου αιώνα είχε πει ότι«κατάγεται από αριστοκρατική οικογένεια» και ότι ταξίδευε «επί πολλά χρόνια» μεκάποιον «διάσημο άνδρα της οικογένειας του» που κατονομάζεται σαν «Κολόν ο Νεώτερος». Η θεωρία του Κανούτα, όπως παρουσιάστηκε από τον κ. Μαρκέτο,επικεντρώνεται σε μελέτες Γάλλων ιστορικών στα τέλη του 19ουαιώνα, οιοποίοι καταλήγουν στο συμπέρασμα ότι ο «Κολόν ο Νεώτερος» δεν είναι άλλος απότον Γεώργιο Παλαιολόγο-Δισύπατο, τον Βυζαντινόπρίγκιπα της οικογένειας των Παλαιολόγων που μετά την πτώση τηςΚωνσταντινούπολης υπηρέτησε στον Γαλλικό στρατό καθώς και στην Γαλλικήαυλή. Η θεωρία αυτή του Σεραφίμ Κανούτα, λέει ο Τζιμ Μαρκέτος,εξηγεί με λογική συνέπεια πολλά συμβάντα στη ζωή του Χριστόφορου Κολόμβου. «Ο Κολόμβος θα πρέπει να είχε σχέση με τους ευγενείς», επισημαίνει ο κ. Μαρκέτος. «Γιατί αλλιώς δεν θα είχε παντρευτεί μέλος της Πορτογαλικής βασιλικήςοικογένειας τόσο γρήγορα και δεν θα μπορούσε να υποβάλλει το εξερευνητικότου σχέδιο όχι μόνο στον Βασιλιά και την Βασίλισσα της Ισπανίας, αλλά και στουςβασιλείς της Πορτογαλίας, της Γαλλίας και της Αγγλίας». Όμως αν όντως ο Χριστόφορος Κολόμβος είχε αριστοκρατικήκαταγωγή, τότε πως εξηγείται το ότι ποτέ δεν αναφέρθηκε σ’ αυτήν, ούτε άλλοιβιογράφοι και μελετητές της ζωής του έχουν ποτέ αναφέρει κάτι τέτοιο. Ο κ. Μαρκέτος σημειώνει ότι η μυστικότητα τουΧριστόφορου Κολόμβου για την καταγωγή του είναι ένα απ’ τα αινίγματα τηςιστορίας, αλλά η σχέση του με τον Γεώργιο Παλαιολόγο- Δισύπατο ενδεχομένως ναεξηγεί την έλλειψη διάθεσης από μέρους του να μιλήσει για την καταγωγή του. «Η καταγωγή του τον συνέδεε στενά με την Γαλλική βασιλικήοικογένεια και την Γαλλική αυλή» σημειώνει ο Τζιμ Μαρκέτος. «Η σχέσηαυτή δεν θα τον βοηθούσε καθόλου στις προσπάθειες του να προσεγγίσει τηνΙσπανική βασιλική οικογένεια. Δενμιλούσε για την καταγωγή του, για να μπορέσει να επιτύχει στην Ισπανία». Πάντως ακόμη και αν δεχτεί κανείς τα επιχειρήματα τουβιβλίου του Σεραφίμ Κανούτα για την Βυζαντινή καταγωγή του ΧριστόφορουΚολόμβου, ένα σημείο παραμένει, ότι δεν υπάρχει δεύτερη πηγή, πέραν απ’ τουςιστορικά κατοχυρωμένους ισχυρισμούς του ίδιου του Κολόμβου, που να επιβεβαιώνειτην σχέση του με την αριστοκρατία και δεν είναι γνωστό αν αυτή η σχέση ήτανόντως συγγενική. Συνεπώς για άκομη μιαφορά στην προσπάθεια τους οι ιστορικοί να αποκρυπτογραφήσουν τον Χριστόφορο Κολόμβο,καλούνται να αγνοήσουν ορισμένα κενά στην αφήγηση της ιστορίας του. Σύμφωνα με τον Τζιμ Μαρκέτο, όμως, η θεωρίατου Σεραφίμ Κανουτά φέρνει στο φως νέα στοιχεία που αξίζουν περαιτέρωδιερεύνησης απ’ τους μελετητές. «Ο Κανουτάς μας δίνει πολύτιμες πληροφορίες και μια πολύλογική θεωρία. Τώρα εξαρτάται απ’ τους μελετητές να εξετάσουν τα στοιχεία πουέχουμε και να προσπαθήσουν να βρουν ποια ήταν πραγματικά η σχέση τουΧριστόφορου Κολόμβου με τον Γεώργιο Παλαιολόγο- Δισύπατο», καταλήγει ο κ. Μαρκέτος.